Syntikö vai –?
Anteeksi pastor Hurskanen
 Ja ”kristisisar” Pyhäliin!
 Nuo syntiseikat Teillä kun
 Lie tarkoin tutkittuna niin,
 Mä kuljenkin vaikk’ eri teitän’,
 Nyt puoleen kuitenk’ käännyn teidän
 Tiedustelulla, kuin lie laita näissä,
 Kuin vastaisitte Te näin Teiltä kysyttäissä:
 Synti onko naida köyhän, kun ei työtä, ruokaa,
 Mutt’ suvun lisäämistä luonto, Jumalakin puoltaa?

 Kysymystä tuota ennen metsätiellä jauhaissain,
 Mä vastauksen selvän tämän kuhankeittäjältä sain:
 ”Nai pois! nai pois! niin mä itsekin teen.”
 Ja niin mä tein.
 Mutt’ synniksi sen sittemmin on variksetkin vaakkuneet.
 ”Nai – nai!”
 Ne ilkkuen nyt raakkuvat.
 ”Kakaralauma kans’, kakaralauma kans’!”
 Noin säestää heit’ harakat.
 ”Ja köyhä kuin kirkon rotta!”
 Kanaparvet kaakattavat.

 Kaarne yksin Sarpatin suut tukkia vain noilta vois,
 Jauhot loppumatta silloin vakastani kun ain’ ois.
 Se kaarne vaan jo kuollut kai –
 Mutt’ jauhot, mistähän se sai –?
 Tuon pastorilta vain jos tietää saisin,
 Niin jauhot itsekin mä vakkaan kiikuttaisin.
 Se säkeistäkö pappien pois pohjat oisi puhkonut –
 Vai aivankohan Ahabin ois’ hinkaloita tullannut –?

 Ja tässä vielä kysymys, johon myös neiti Pyhäliin
 Sais meininkinsä kiinnittää, kun liikuttaa se naistakin.
 Kun naimaan luonto vaatii vaan,
 Vaikk’ jauhoja ei vakkaan saa,
 Niin eihän synti kullallensa silloin
 Lie kuiskutella Malthuksesta illoin?
 Ylhäältä kai pappi Malthus
 Sai tuon uuden käskyn,
 Rakkauden töissä antaa
 Ehkäisevän läksyn –?

Runot